text: Фейк: "Руският" Крим "пробил блокадата" и произнесъл реч в ООН | StopFake
  Депутатът в Държавната Дума на Руската федерация от анексирания Крим Руслан Балбек в реч на форум на ООН разказал за гаранциите за спазването на правата на кримчаните. На 22 ноември руските медии разказаха, че руски чиновници от окупирания полуостров "пробили информационната блокада". В публикациите си най-големите представители на агитпропа ТАСС, РИА "Новости", "Парламентская газета" заявиха, че на заседание на ООН в Женева колаборационистът Балбек уж разказал на представителите на Европейския съюз за "успешната междунационална политика" в Крим.
  "Руската цивилизация можа да сплоти множество етноси, различни конфесии в единна монолитна руска нация… Днес ние наблюдаваме равенство на конфесиите и етносите, уважение към езиците и обичаите… Властта чува народа. При ръководителя на Република Крим Сергей Аксьонов са създадени консултативни органи: междуконфесиен съвет, междунационален съвет, и това позволява на различните етноси и конфесии да имат пряк канал за комуникация с висшите длъжностни лица в региона", – цитира "речта" на Балбек в Женева руският ТАСС.
  Но информацията, че "кримският представител" Балбек е произнасял реч на Форума, е фейк. В документите за втората сесия на Комитета на ООН за правата на човека никъде не се споменава да е имало руски чиновник от Крим като докладчик на Форума. Според информация от първата заместничка на министъра на информационната политика на Украйна Емине Джепар Балбек наистина е присъствал на Форума в състава на руската делегация, но като слушател. Джепар подчертава, че "руският депутат от Крим" не е правил никакви изявления за "спазването на правата на човека" на окупирания полуостров.
  "Участието" му се е свеждало до присъствие в залата с табелка "Руска федерация", Балбек не е държал реч и не се е изказвал.
  https://www.facebook.com/photo.php?fbid=10217519132639242&set=a.4971146005491&type=3
  "Представителят от РФ, който взе думата, не е правил изявления относно участието на "високите" гости от "руския Крим". Руслан Балбек не само, че не се представи, но и никой не го представи", – пише Емине Джепар в публикацията си.
  Балбек все пак взима думата от място си по време на дискусията след всички запланирани на Форума речи и презентации, но той не се представя и не е посочен официално в панела. В документите на ООН неговата реч не е зафиксирана. Всички "изказвания" на Балбек са класически трик на руската пропаганда, когато на международни мероприятия се изпращат като "официални представители" подставени лица за създаването на картинка за руската телевизия (на видеото от 1:43:35).
  В момента украинските власти се опитват да разберат как руският чиновник е попаднал в Женева, не е изключено, че той е пристигнал в Европейския съюз с украинския си паспорт, тъй като е кримчанин, но след анексията на полуострова попълни редовете на колаборационистите. Министерството на външните работи на Украйна настоява: Русия е използвала измама при включването в официалната си делегация на "представители" на анексирания Крим. Във ведомството добавят, че постоянното представителство на Украйна в ООН и другите международни организации в Женева " са предприели редица стъпки за прекратяването на акредитацията на Балбек на мероприятието".
  "Русия продължава да прибягва до измама при включването на такива "представители" в своите официални делегации или в кръга на участниците в различни международни форуми. Но практически винаги получава отпор. Например Съветът за сигурност на ООН отхвърли намерението на РФ да покани на заседание на Съвета на 30 октомври на "представители на избирателните комисии" от Луганск и Донецк. Руските манипулации по време на заседанието на Постоянния съвет на ОССЕ във Виена на 12 ноември тази година получиха аналогична реакция", – съобщиха в украинското Външно министерство в отговор на запитване от Крым.Реалии.
  Съветникът на Министерството на информационната политика на Украйна Юлия Каздобина е уверена, че посещението на Балбек в Женева на Форум на ООН е продиктувано от необходимостта да се създаде "алтернативна реалност" за Крим и картинка за руските медии. "Това е продължение на руската политика за създаването на алтернативна реалност за жителите на страната им, които не познават международното право. Появата на нелегитимен човек, който няма право да представлява нито Русия, нито Крим на такъв форум, по никакъв начин не легитимизира анексията на полуострова", – заяви Каздобина (на видеото от 5:23 до 11:46).